春堤长,春草浅,此地吴王曾走犬。
猎场四面围画旗,红炬照辇还宫迟。
割鲜夕宴谁共食,台上西子非樊姬。
春苑年来草仍绿,韩卢已去多麋鹿。
君不见汉皇纵狗殊有功,逐兔直到乌江东。
与虱都来不较多,{左扌右暴}挑筋斗大娄罗。
忽然管着一蓝子,有甚心情那你何。
古步经黄狗,平沙隐白鸥。
顺流翻逆浪,欲去若苛留。
历历川原路,萧萧风雨秋。
颓然怕看镜,白尽几分头。
血人于牙犬政猛,杀鼠如邱猫事狞。
邻子忽如亲子爱,人情何似物情平。
再三仁者须存勇,万一天资与习成。
恐被麋麑邀作友,或遭鼠弟为兄。
周郊奉犬用刑樽,尧蜡迎猫似捕神。
直是苏公比台谏,未知韩子喻家人。
鹰鸇化作鸾将凤,獬廌移成驺与麟。
煦煦徐徐何必善,使知刚毅有深仁。
慈鸟反哺古所称,不闻乳狗能效颦。
鹿坡王氏世吉人,乞得乳狗于良炮。
良炮家贫并日食,狗母长饥骨柴立。
乳狗食竟掉尾归,呕食餵母使母肥。
朝养归呕暮复续,辚类之中颖考叔。
纷纷养志多缺如,惭愧四足之韩庐。
夏雨渴久矣,秋苗忧杭然。
至诚通祝版,灵贶逐香烟。
桐祓应无讼,囷仓定有年。
曹公三大堰,一夜满民田。
二八佳人刺绣迟,紫荆花下啭黄鹂。
可怜无限伤春意,尽在停针不语时。
狗子佛性无,老蚌吐明珠。
西川鸣杜宇,江南啼鹧鸪。
废殿何年寺,门开不见僧。
犬眠莎砌日,鸦啄菜池冰。
湿藓侵碑字,空巢缀壁层。
谁家古祠在,无主夜烧灯。